**Februarie 2023**

**5.16 - rata şomajului înregistrat în evidenţele AJOFM Sălaj în luna ianuarie 2023**

La sfârșitul lunii ianuarie 2023, rata şomajului înregistrat la nivelul judeţului Sălaj a fost de 5,16 la sută, valoare egală cu cea înregistrată şi în luna anterioară. Comparativ cu luna ianuarie 2022, rata şomajului este mai mare 0,88pp.

Numărul total de şomeri la finele lunii ianuarie 2023 a fost de 4627 persoane, egal cu cel înregistrat la finele lunii decembrie 2022.

Din totalul şomerilor înregistraţi, 729 au fost şomeri indemnizaţi şi 3898 șomeri neindemnizați. Numărul şomerilor indemnizaţi a scăzut cu 56, iar numărul şomerilor neindemnizaţi a crescut cu 56 persoane, faţă de luna precedentă.

Pe medii de rezidență, numărul şomerilor la finele lunii ianuarie se prezintă astfel: 3809 șomeri provin din mediul rural și 818 şomeri provin din mediul urban.

Cei mai mulţi şomeri aveau vârsta între 40-49 de ani(1142), urmaţi de cei cu vârstă între 30 şi 39 ani(997), la polul opus aflându-se persoanele între 25-29 de ani(360).

Structura șomajului pe grupe de vârste la finele lunii ianuarie se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 4627 |
| < 25 ani |  709 |
| între 25-29 |  360 |
| între 30-39 |  997 |
| între 40-49 |  1142 |
| între 50-55 |  726 |
| peste 55 ani |  693 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Sălaj(45%). Şomerii cu nivel de pregătire gimnazial reprezintă 29% din totalul şomerilor înregistraţi, iar cei cu studii universitare 3%.

Mai multe informaţii privind situaţia statistică a şomajului la sfârşitul lunii ianuarie 2023 pot fi vizualizate accesând [www.anofm.ro](http://www.anofm.ro), secţiunea Programe, statistici.